Case ID: 1229572
Sentence 1: Belə ki, Məhkum N saylı hərbi hissəsinin 2-ci zenit-raket artilleriya divizionunda baş dizelçi-elektrik vəzifəsində, əsgər rütbəsində müddətli həqiqi hərbi xidmətdə olarkən, 25 may 2012-ci il tarixdə saat 10:00 radələrində hərbi hissənin 2-ci divizionunun texniki ərazisində “5E57” markalı dizel yanacağı ilə işləyən elektrik stansiyasını təmizləyən hərbi hissənin əsgəri İsazadə Röyal Həsən oğlunun yanından keçərkən, tabelik münasibətlərində olmayan hərbi qulluqçular arasında qarşılıqlı münasibətlərin nizamnamə qaydalarını, yəni Azərbaycan Respublikası Silahlı Qüvvələrinin Daxili Xidmət Nizamnaməsinin 38 və 42-ci maddələrinin “hərbi qulluqçuqçular biri-birinə münasibətdə həmişə nəzakətli və təmkinli olmalı, yüksək mədəniyyət, təvazökarlıq və təmkin nümayişi göstərməli” tələblərini pozaraq, heç bir səbəb olmadan çiyni ilə sonuncunun çiyninə bir zərbə vurmuş, əsgər Röyal İsazadə onun bu hərəkətinə etiraz bildirib aralaşmasını tələb etdikdən sonra kənarlaşsa da, bir neçə dəqiqədən sonra yenidən əsgər Röyal İsazadəyə yaxınlaşaraq içi yarıya qədər su ilə dolu vedrədən sonuncunun üstünə su tökmüş, bundan qəzəblənən əsgər Röyal İsazadənin ona “Cəhənnəm ol buradan” deməsindən sonra sonuncunun ünvanına “ana-bacı və var-yox” söyüşləri söyərək şərəf və ləyaqətini alçaltmış, təpiklə ayağından bir zərbə vurub yerə yıxdıqdan sonra əlləri ilə boğazından tutub sıxmaqla ona qarşı zor tətbiq etmiş və yalnız həmin vaxt orada olan əsgərlər x13, x6 və x3, həmçinin hərbi hissənin 2-ci divizionunun enerji təminatı bölməsinin rəisi baş leytenant x2 müdaxiləsindən sonra əsgər Röyal İsazadədən aralaşdırılmış və kapitan x8 göstərişinə əsasən sakitləşməsi üçün ərazidə olan “MZKT-7930” markalı xüsusi texnikanın kabinasına əyləşdirilmişdir.